*Tämä artikkeli käsittelee kuntaa. Muista merkityksistä kerrotaan täsmennyssivulla Tervo.*

**Tervo** on Suomen kunta, joka sijaitsee Pohjois-Savon maakunnan länsiosassa. Kunnassa asuu 1 441 ihmistä ja sen pinta-ala on 494,30 km², josta 146,55 km² on vesistöjä. Väestötiheys on 4,14 asukasta/km². Tervon naapurikunnat ovat Keitele, Kuopio, Pielavesi, Rautalampi, Suonenjoki ja Vesanto. Tervo on väkiluvultaan Pohjois-Savon maakunnan pienin kunta.

Maantiede
---------

Tervon pinta-alasta kolmasosa on vettä, ja kunta on luokiteltu niin sanotuksi saaristo-osakunnaksi. Suurimmat järvet ovat Nilakka, Niinivesi sekä kolmen toisiinsa yhteydessä olevan järven yhdistelmä (Iisvesi–Virmasvesi–Rasvanki) ja neljän järven yhdistelmä Hirvijärvi–Kallioselkä–Ahveninen–Suovu.

Tervon keskustaajama sijaitsee salmessa, jossa Rautalammin vesistön vedet virtaavat pohjoisesta Pielavedeltä kohti etelää. Salmen rantamilla on asuttu jo rautakauden aikana löydöistä päätellen. Lähellä sijaitsee Kolun kanava, jota myöten pääsee veneellä kiertämään Äyskosken kuohut. Äyskoskella taas sijaitsee Lohimaa, jossa on matkailijoiden kalastuspaikka ja Kalatietokeskus.

Suomen pisin sisävesikanava Kolun kanava on pituudeltaan 2100 metriä. Se rakennettiin alun perin jo 1890-luvulla.

Tervo on suosittu kesämökkikunta: vapaa-ajan asuntoja on noin 870. 

Äyskoski
Tervon varalaskupaikka on osa Suomen varalentotukikohtien järjestelmää.

### Kylät

Tervon kyliä ovat Kirkonkylä, Hautolahti, Hyvölä, Koivujärvi, Utrianlahti ja Talluskylä.

### Taajamat

Vuoden 2017 lopussa Tervossa oli 1 585 asukasta, joista 560 asui taajamassa, 989 haja-asutusalueilla ja 36:n asuinpaikat eivät olleet tiedossa. Tervon taajama-aste on 36,2 %. Kunnassa on vain yksi taajama, Tervon kirkonkylä.

Historia
--------

Nykyinen Tervon keskusta-alue on ollut asuttuna jo esihistoriallisella ajalla.

Ensimmäisen maailmansodan aikana venäläiset rakensivat Tervon Vallikankaan alueelle vallihautoja hidastaakseen saksalaisten pelättyä hyökkäystä Pohjanmaan suunnasta Pietariin.

Tervo kuului aikaisemmin historialliseen Rautalammin emäpitäjään. Tervon seurakunta itsenäistyi vuonna 1922, ja kirkko valmistui 1925. Tyyliltään se edustaa historismia.

Hallinto
--------

Tervon kunnanjohtaja vuodesta 2022 alkaen on Lari Tiikasalo.

Kunnanvaltuustossa on 17 paikkaa, joista kymmenen on keskustan hallussa kaudella 2021–2025.

Talous
------

Vuonna 2016 eniten yhteisöveroa maksaneet yritykset olivat Tervon osuuspankki, lääkäriasemia pyörittävä Sakara Trials ja Monirakennus Wallen.

Alueen yritykset kuuluvat Tervon Yrittäjiin, joka on Savon Yrittäjien paikallisyhdistys.

Tervon kunnan ABC, joka on Tervon kaupallinen sydän.

Väestönkehitys
--------------

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


| Tervon väestönkehitys 1980–2020 |
| --- |
| Vuosi |  |  | Asukkaita |  |
| 1980 |    | 2 363 |
| 1985 |    | 2 305 |
| 1990 |    | 2 232 |
| 1995 |    | 2 129 |
| 2000 |    | 1 994 |
| 2005 |    | 1 835 |
| 2010 |    | 1 706 |
| 2015 |    | 1 608 |
| 2020 |    | 1 523 |
| Lähde: Tilastokeskus. |

Seurakunnat ja kirkolliset rakennukset
--------------------------------------

Kuopion ortodoksisen seurakunnan Pyhän profeetta Elian rukoushuone. Vuoden 2020 alusta lukien Tervon ja Vesannon seurakunnat yhdistyivät uudeksi Niiniveden seurakunnaksi. Pyhäkkönä Tervolla toimii vuonna 1925 rakennettu Tervon kirkko.

Suomen ortodoksisen kirkon seurakunnista Tervon alueella toimii Kuopion ortodoksinen seurakunta. Sen pyhäkkö on vuonna 1955 rakennettu Pyhän profeetta Elian rukoushuone.

Talluskylässä toimii Karttulan vapaaseurakunta, jonka pyhäkkö on vuonna 1927 rakennettu Talluskylän rukoushuone.

Palvelut
--------

Tervossa toimii yksi peruskoulu, Tervon yhtenäiskoulu. Kaikki kyläkoulut on lakkautettu, ja oppilasmäärän pienentyessä yhtenäiskoulukin oli uhattuna. Sen toiminta jatkui kun eri ikäisiä oppilaita alettiin opettaa yhdysluokissa.

Perusterveydenhoitoa tarjoaa arkisin Tervon terveysasema. Viikonloppuisin akuuteissa tarpeissa lääkäripäivystys on saatavilla päivällä Keiteleen tai Pielaveden terveysasemalta, iltaisin ja öisin Kuopion yliopistollisen sairaalan päivystyksestä.

Tervossa voi harrastaa golfia Eerikkala Golfissa lähellä Tervon keskustaa. Golfkenttä uudistuu kaudelle 2017. Kartingia voi käydä ajamassa Jira Cartingin kartinghallissa. Matkailijoita vetävä Lohimaa sijaitsee Äyskosken rannalla, ja siellä on mahdollisuus kalastaa, yöpyä hotellissa tai vuokrata mökki.

Tunnettuja tervolaisia
----------------------

* Marco Hietala (s. 1966), muusikko
* Zachary Hietala (s. 1962), muusikko
* Inkeri Mertanen (s. 1949), näyttelijä
* Antero Puranen (s. 1952), keihäänheittäjä
* Väinö Puranen (1902–1978), maanviljelysneuvos

Ruokakulttuuri
--------------

1980-luvulla jokaiselle Savon silloiselle kunnalle äänestettiin omat nimikkoruoat. Tervon perinneruoaksi valittiin "potattilouta", sienillä jatkettu perunalaatikko.

Katso myös
----------

* Luettelo Tervon julkisista taideteoksista ja muistomerkeistä

Lähteet
-------

1. 1 2  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. 1 2  Väestörakenteen ennakkotiedot alueittain, 2022M01\*-2022M12\*  31.12.2022. Tilastokeskus. Viitattu 27.1.2023.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Tunnuslukuja väestöstä alueittain, 1990–2020  31.12.2020. Tilastokeskus. Viitattu 13.5.2021.
5. ↑  Kuntien ja seurakuntien tuloveroprosentit vuonna 2022  29.11.2021. Verohallinto. Viitattu 18.2.2022.
6. 1 2  Kuntavaalit 2021, Tervo Oikeusministeriö. Viitattu 12.12.2021.
7. ↑  Saaristokunnat ja saaristo-osakunnat nimettiin kolmeksi vuodeksi *Maa- ja metsätalousministeriö*. Viitattu 4.12.2020.
8. ↑  Tervon järvet. Järviwiki. Viitattu 4.9.2016.
9. ↑  Äyskosken Äyskäri Lomamökit Tervo *Äyskosken Äyskäri Lomamökit*. Viitattu 4.12.2020.
10. ↑  Tervo *Kylään*. Viitattu 11.1.2018.
11. ↑  Kylätoimikunnat *Tervo*.  Arkistoitu 11.1.2018. Viitattu 11.1.2018.
12. ↑  Taajama-aste alueittain 31.12.2017  28.9.2017. Tilastokeskus.  Arkistoitu 16.7.2019. Viitattu 8.12.2018.
13. ↑  Taajama- ja haja-asutusalueväestö iän ja sukupuolen mukaan kunnittain 31.12.2017  28.9.2017. Tilastokeskus.  Arkistoitu 14.7.2019. Viitattu 8.12.2018.
14. ↑  Tervon Muinaisjäännöksiä *Pohjois-Savon muisti*.  Arkistoitu 11.1.2018. Viitattu 11.1.2018.
15. ↑  Venäläisten linnoitus meni polttopuiksi Tervossa – vallihaudat avattiin turisteille *Yle*. Viitattu 11.1.2018.
16. ↑  Tervon kirkko *Tervon seurakunta*.  Arkistoitu 3.3.2016. Viitattu 14.1.2018.
17. ↑  Jorma Ylönen: Lari Tiikasalosta Tervon kunnanjohtaja *Kuntalehti*.  23.2.2022. KL-Kustannus Oy. Viitattu 21.7.2023.
18. ↑  Katso tästä kuntasi suurimmat yhteisöveronmaksajat (toimialakuvaukset yritysten kotisivuilta) *Kauppalehti*.  1.11.2017. Viitattu 13.1.2018.
19. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980 - 2016  29.3.2017. Tilastokeskus.  Arkistoitu 6.3.2019. Viitattu 9.1.2018.
20. ↑  Niiniveden seurakunta aloittaa 1.1.2020 (Arkistoitu – Internet Archive)
21. ↑  [www.ort.fi/kuopio Kuopion ortodoksinen seurakunta] Viitattu 31.5.2021.
22. ↑  Karttulan Vapaaseurakunta: Seurakuntatyö *karttulanvapaaseurakunta.fi*.  Arkistoitu 2.6.2021. Viitattu 31.5.2021.
23. ↑  Tervo säilyttää opetuksen yhtenäisluokkien avulla *Yle*.  2012. Viitattu 14.1.2018.
24. ↑  Arkistoitu kopioTervon terveysasema Pohjois-Savon sairaanhoitopiiri, psshp.fi.  Arkistoitu 16.6.2019. Viitattu 2.7.2019.
25. ↑  Savossa äänestettiin pitäjille nimikkoruoat.  *Helsingin Sanomat*, 20.9.1984, s. 19. Näköislehden aukeama (tilaajille).

Aiheesta muualla
----------------

* Kuvia tai muita tiedostoja aiheesta **Tervo** Wikimedia Commonsissa

* Tervon kunnan kotisivut
* Tilastokeskus – Tervon avainluvut
* Savon Matkailu (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Pohjois-Savon maakunnan kunnat |
| --- |
|  |
| Nykyiset kunnat | 
* Iisalmi
* Joroinen
* Kaavi
* Keitele
* Kiuruvesi
* Kuopio
* Lapinlahti
* Leppävirta
* Pielavesi
* Rautalampi
* Rautavaara
* Siilinjärvi
* Sonkajärvi
* Suonenjoki
* Tervo
* Tuusniemi
* Varkaus
* Vesanto
* Vieremä

 |
|  |
| Entiset kunnat | 
* Iisalmen maalaiskunta
* Juankoski
* Kangaslampi
* Karttula
* Kuopion maalaiskunta
* Maaninka
* Muuruvesi
* Nilsiä
* Riistavesi
* Säyneinen
* Varpaisjärvi
* Vehmersalmi

 |

 |